Oradea.ro

BASCHET | Liga Națională Masculin – Playoff, Finala, Meciul 5 | CSM CSU Oradea vs U-BT Cluj-Napoca | Oradea Arena
2025-06-13 20:00 - 21:00 (Europe/Helsinki) | Oradea Arena, 24 Traian Blajovici, Oradea, Bihor, România
CSM CSU Oradea vs U-BT Cluj-Napoca
– Liga Națională de baschet masculin – ediția 2024/25, Finala, Meciul 5
– Vineri (13.06.2025), Ora 20:00
– Oradea Arena
– În direct pe DigiSport, PrimaSport și FRB TV (YouTube)

BASCHET | FIBA Basketball World Cup 2027, European Pre-Qualifiers, Grupa E | România vs Macedonia de Nord | Oradea Arena
2025-08-13 19:00 - 21:00 | Bihor
România vs Macedonia de Nord
– FIBA Basketball World Cup 2027, European Pre-Qualifiers, Grupa E
– Miercuri (13.08.2025), ora 19:00
– Oradea Arena
– Bilete AICI

BASCHET | Meci Amical | CSM CSU Oradea vs CSM Tîrgu Mureș | Arena Antonio Alexe
2025-09-05 18:00 - 20:00 | Bihor
CSM CSU Oradea vs CSM Tîrgu Mureș
– Presezon 2025, Meci amical
– Arena Antonio Alexe, Oradea
– Vineri (05.09.2025), ora 18:00
– Intrare liberă

Lansare de carte - Copiii pribegi ai Ardealului
2025-09-10 17:00 - 19:00 | Bihor
Miercuri, 10 septembrie, de la ora 17:00 va avea loc la Muzeul Țării Crișurilor (str Armatei Romane, nr 1A), în sala de conferințe, lansarea de carte ”Copiii pribegi ai Ardealului” de Augustin Tărău.
Moderatorul evenimentului va fi prof.univ.dr Sorin Șipoș.
Cartea va fi prezentată de prof.univ.dr Gabriel Moisa și prof.univ.dr Sorin Șipoș.

Baschet | Memorialul Antonio Alexe - ediția a 12-a | Oradea Arena (13-15.09.2025)
2025-09-13 08:00 - 2025-09-15 17:00 | Oradea Arena, 24 Traian Blajovici, Oradea, Bihor, România
Turneul memorial Antonio Alexe – ediția 12, se va desfășura la Oradea Arena, în perioada 13-15 Septembrie 2025. Participă locurile 2 și 3 în ultima ediție a Ligii Naționale de baschet masculin, precum și o reprezentantă a Serbiei în Liga Adriatică.
Program:

Sâmbătă (13.09.2025), ora 18:30, CSM CSU Oradea vs KK Borac Cacak
Duminică (14.09.2025), ora 18:00, KK Borac Cacak vs CS Vâlcea 1924
Luni (15.09.2025), ora 18:00, CS Vâlcea 1924 vs CSM CSU Oradea

Intrarea este liberă pentru spectatori la toate meciurile.

Handbal feminin | Meciuri amicale: România vs Franța | Oradea Arena (18.09.2025, ora 18 și 20.09.2025, ora 15)
2025-09-18 18:00 - 2025-09-20 17:00 | Oradea Arena, 24 Traian Blajovici, Oradea, Bihor, România
Federația Română de Handbal și Primăria Municipiului Oradea, în baza unui protocol semnat, organizează două meciuri amicale între echipele naționale feminine de seniori ale României și vicecampioanei olimpice în exercițiu, Franța. Meciurile se vor desfășura la Oradea Arena.
Federația Română de Handbal mulțumește Municipiului Oradea și clubului CSM Oradea pentru sprijinul și implicarea în organizarea acestor meciuri, precum și pentru găzduirea naționalei României în una dintre cele mai moderne arene din țară.
Constantin Din, Președintele Federației Române de Handbal:
„Suntem onorați să aducem la Oradea două meciuri de nivel mondial împotriva campioanei olimpice Franța. Este o ocazie extraordinară pentru echipa noastră și pentru iubitorii de handbal din întreaga regiune. Mulțumim Municipiului Oradea și clubului CSM Oradea pentru deschiderea și sprijinul oferit, parteneriatul nostru fiind esențial pentru ca publicul să trăiască o experiență memorabilă în Oradea Arena. Totodată, aceste meciuri fac parte din drumul de pregătire al orașului Oradea pentru găzduirea, în 2026, a uneia dintre grupele Women’s EHF EURO 2026, competiție de anvergură continentală care va aduce handbalul european de elită în România.”
În septembrie, Oradea devine capitala handbalului românesc. Două meciuri de gală, o atmosferă de sărbătoare și ocazia de a fi parte din povestea tricolorelor. Fanii sunt așteptați să umple tribunele Oradea Arena și să scriem împreună o nouă pagină de istorie pentru handbalul românesc.
Cele două partide se vor desfășura după cum urmează:

Joi (18.09.2025), ora 18:00, Primul meci
Sâmbătă (20.09.2025), ora 15:00, Al 2-lea meci

Suporterii echipei naționale de handbal feminin a României pot achiziționa bilete AICI.
Ambele echipe se pregătesc pentru participarea la Campionatul Mondial de handbal feminin – ediția 2025. De asemenea, Oradea Arena va găzdui meciurile unei grupe de la Campionatul European de handbal feminin – ediția 2026, în luna Decembrie a anului următor.
Franța este triplă campioană mondială și protagonistă a șapte finale mondiale în ultimele 13 ediții organizate. De asemenea, a fost campioană olimpică la Tokyo în 2021 și a disputat finala olimpică de la Paris în 2024. În schimb, România a jucat finala Campionatului Mondial de handbal feminin în anul 2005.

Handbal | Divizia A masculin - ediția 2025/26, Etapa 3 | CSM Oradea vs Potaisa Turda Div. A | Arena Antonio Alexe
2025-09-25 18:30 - 20:30 | Arena Antonio Alexe, Calea Cazaban, Nr. 3, Oradea, Bihor, România
CSM Oradea vs AHC Potaisa Turda Div. A
– Divizia A masculin – ediția 2025/26, Etapa 3, Seria C
– Arena Antonio Alexe, Oradea
– Joi (25.09.2025), ora 18:30
– Intrare liberă

POLO PE APĂ | Superliga Națională Masculin 2025/26, Etapa 1 | CSM Oradea vs CSU Oradea | Bazinul Olimpic Ioan Alexandrescu
2025-09-26 19:00 - 21:00 | Bazinul Olimpic Ioan Alexandrescu, Bazinul Olimpic Ioan Alexandrescu, Al. Strandului, 5, Oradea, Bihor, România
CSM Oradea vs CSU Oradea
– Superliga Națională de polo pe apă – ediția 2025/26, Etapa 1
– Bazinul olimpic Ioan Alexandrescu, Oradea
– Vineri (26.09.2025), ora 19:00
– Intrare liberă

Piesa de teatru: Richard III
2025-09-30 19:00 - 21:30 | Teatrul Regina Maria, Piaţa Ferdinand I nr. 6, Oradea, Bihor, România
„Acest text e un manual de ascensiune a dictaturii în societate, exemplificând meticulos tropii tiraniei, e o piesă-peisaj despre dictatori deghizați în salvatori. Richard, prodigios criminal, narcisist și violent, dezlănțuie un mecanism al terorii. Astfel, non-eroul devine, pentru o vreme, conducător. Ca și acum, poate peste o sută sau o mie de ani, Richard se va înfățișa în continuare în fața spectatorilor, explicându-le pas cu pas formele corupției din propria lor realitate. Iar spectatorii vor urmări cu sufletul la gură toate faptele de care au fost avertizați și nu vor face nimic. Își vor promite, poate, că derapajele pe care le trăiesc nu se vor mai repeta. Iată de ce am ales să imaginăm un univers scenic nedefinit temporal. Montarea e construită în jurul momentelor fluide mixate cu neomedievalism, reconfigurări ale dinamicii trupei orădene, staze și revelații. De-a lungul repetițiilor, ne-am pus întrebarea: e oare posibil ca statele suverane să dispară, înlocuite fiind de o lume guvernată de vreun echivalent modern al politicilor Evului Mediu vest european? Nostalgia esteticilor medievale (în maxim trend în modă, film și teatru) profețește chiar asta, ca un indice al insatisfacției omului contemporan față de viața pe care o duce.” – Alexandra Felseghi și Andrei Măjeri

Piesa de teatru: D-ale carnavalului
2025-10-02 19:00 - 21:00 | Teatrul Regina Maria, Piaţa Ferdinand I nr. 6, Oradea, Bihor, România

Piesa de teatru: Un inamic al poporului
2025-10-04 19:00 - 21:30 | Teatrul Regina Maria, Piaţa Ferdinand I nr. 6, Oradea, Bihor, România
Doctorul Stockmann, medicul idealist al unei stațiuni balneare dintr-un oraș generic, face o descoperire cutremurătoare: izvoarele care atrag mii de turiști în orașul său nu sunt tămăduitoare, ci periculoase pentru sănătate. Doar că „inima care pompează însăși viață” în acest oraș aduce atât venituri, cât și avantaje pentru toți membrii piramidei sociale. Stockmann se avântă astfel într-o luptă solitară pentru a expune adevărul într-o lume în care interesele economice primează, iar comunitatea rămâne adesea indiferentă.

Piesa de teatru: Luceafărul
2025-10-05 17:00 - 18:00 | Sala Arcadia, Vasile Alecsandri, Pasajul Vulturul Negru nr. 8, Oradea, Bihor, România
Cine nu a auzit vreodată de Luceafărul?
Dar oare știm cu adevărat despre ce este vorba în celebra poezie a lui Eminescu? Doar o veche povest de dragoste… sau ceva mult mai profund?
Luceafărul nu este doar una dintre cele mai importante opere ale literaturii române, ci și o poveste fascinantă și aparte despre iubire, alegere și despre ceea ce se întâmplă atunci când cineva nu aparține propriei lumi. O stea nemuritoare se îndrăgostește de o fată de pe pământ – dar ce poate face cu acest sentiment? Pot avea un drum comun? Ce este mai important: siguranța sau visurile? Realitatea pământească sau idealul inaccesibil?
https://www.szigligeti.ro/eloadasok/lilliput/Luceaf%C4%83rul+-+Az+esticsillag+/1125

Piesa de teatru: Lucruri pe care le știu ca fiind adevărate
2025-10-05 19:00 - 21:00 | Sala Transilvania, Piața Regele Ferdinand I, Oradea, Bihor, 410021, România
Cu toții avem nevoie de un spațiu sigur, unde să știm că ne putem întoarce atunci când viața nu merge în direcția pe care ne-am dorit-o. Un loc al nostru, care să ne protejeze și în care lucrurile să rămână intacte, așa cum le știam dintotdeauna. Ce se întâmplă însă în momentul în care ne trezim că acel adăpost personal se surpă din cauza șubrezimii de care nu știam nimic sau pe care am ales s-o ignorăm? Rosie, mezina familiei Price, aflată într-o călătorie prin Europa în anul ei sabatic, se vede nevoită să se întoarcă acasă, pentru a-și regăsi echilibrul. Aici, ea este întâmpinată de toată familia și, pentru o clipă, totul pare neschimbat: tatăl, care îngrijește grădina de trandafiri, mama, care are o rezolvare pentru orice, Ben, care nu reușește nicicum să mențină o relație, Mark, care a fost mereu fratele mai retras și Pip, care pare că trăiește o viață fericită alături de soțul ei și cei doi copii. Această imagine este însă doar o iluzie pe cale să dispară în momentul în care lucrurile nespuse dintre aceștia ies la suprafață, iar echilibrul relațional care se dovedește fragil este pus la încercare. „Lucruri pe care le știu ca fiind adevărate” explorează complicatele dinamici familiale care ascund în spatele lor sacrificiile făcute de părinți în numele copiilor, presiunea așteptărilor impuse asupra copiilor, dar și nevoia stringentă a fiecăruia de a-și exprima și apăra propriul adevăr. Dincolo de luptele intime dintre aspirații și dezamăgiri proprii, fiecare membru al familiei este nevoit să gestioneze schimbările bruște și neașteptate din viața celorlalți, ale căror consecințe nu pot fi vindecate doar prin iubire.

BASCHET | Liga Națională Masculin 2025/26, Etapa 3 | CSM CSU Raiffeisen Oradea vs CSM BBA Petrolul Ploiești | Oradea Arena
2025-10-08 20:30 - 22:30 | Oradea Arena, 24 Traian Blajovici, Oradea, Bihor, România
CSM CSU Raiffeisen Oradea vs CSM BBA Petrolul Ploiești
– Liga Națională de baschet masculin – ediția 2025/26, Etapa 3
– Oradea Arena
– Miercuri (08.10.2025), ora 20:30

Oradea Festifall
2025-10-10 - 2025-10-12 | Oradea, Piața Unirii nr. 1, Oradea, Bihor, România
Primăria Oradea și Visit Oradea au prezentat, în cadrul unei conferințe de presă desfășurate astăzi, programul complet al festivalului Oradea Festifall 2025, eveniment care va avea loc în perioada 10–12 octombrie. Festivalul aduce în prim-plan concerte cu artiști consacrați, spectacole de stradă, proiecții multimedia, activități pentru copii și evenimente culturale diverse, transformând centrul istoric al orașului într-o scenă vie și dinamică.
În deschiderea conferinței, Alexandru Chira, directorul general Visit Oradea, a subliniat rolul festivalului în viața comunității:
„Oradea Festifall este evenimentul cel mai important al agendei orădene, care va avea loc în perioada 10, 11 și 12 octombrie. Ne dorim, și cu această ediție, la fel ca și cu edițiile din anii anteriori, să aducem comunității de orădeni, dar și vizitatorilor, în număr tot mai mare, concerte inedite și activarea unor noi zone din oraș.”

Una dintre aceste noutăți este Piațeta Independenței, care devine pentru prima dată un spațiu central al festivalului. „O dorință de-a noastră a fost să folosim și noua Piațetă a Independenței, pe care anul trecut am folosit-o parțial, fiindcă încă era în desfășurare șantierul. Dar anul acesta Piațeta Nouă va fi locul de întâlnire pentru comercianți, spectacole de dans, concerte și diferite activități pentru copii”, a explicat Chira.
O ofertă bogată pentru vizitatori
Evenimentul aduce o ofertă generoasă de gastronomie, comerț și divertisment. Potrivit directorului Visit Oradea:
„În ceea ce privește vendorii sau comercianții care vor participa la eveniment, avem cel puțin 45 de food-truckuri, 4 standuri dedicate cafelei de specialitate, 4 baruri, 23 de standuri închiriate pentru produse de tip artizanat, suveniruri, cadouri și jucării, precum și 23 de căsuțe închiriate pentru decorațiuni și obiecte de artizanat. Vor fi și atracții pentru copii, iar noi ne dorim foarte mult să aducem și roata panoramică.”
Astfel, vizitatorii vor avea la dispoziție atât experiențe culinare variate, cât și posibilitatea de a descoperi produse artizanale și cadouri de sezon.

Spectacol multimedia pe fațada Palatului Vulturul Negru
Un alt punct de atracție al ediției din acest an îl constituie proiecțiile spectaculoase de videomapping. „Vom reactiva și vom refolosi fațada celor mai importante clădiri din oraș. Este vorba despre Palatul Vulturul Negru, unde, în prima și în a doua seară, va avea loc un impresionant spectacol de videomapping, care se va desfășura în multiple reprize, astfel încât publicul să se bucure în număr cât mai mare. Este un spectacol complex de videomapping și multimedia, realizat împreună cu Mindscape Studio, cea mai importantă companie de acest tip de show-uri din România și din această zonă a Europei. Spectacolul trece prin cele mai importante momente din istoria orașului, până în contemporan”, a precizat Alexandru Chira.
Program diversificat pentru toate vârstele
Pe lângă concertele cu artiști români și internaționali, Oradea Festifall 2025 va include:

spectacole de stradă cu trupe artistice, balet aerian și show-uri de percuție luminoasă,
evenimente sportive pe Crișul Repede (caiac, rafting),
ateliere educative și activități pentru copii,
teatru și dans, în colaborare cu instituțiile culturale ale orașului,
acces gratuit la obiectivele turistice administrate de Oradea Heritage, precum Cetatea Oradea, turnul Primăriei și sinagogile.

Final spectaculos
Festivalul se va încheia duminică seara cu un spectacol grandios de drone și focuri de artificii deasupra Pieței Unirii, oferind participanților un moment memorabil.
Oradea Festifall rămâne cel mai important eveniment de toamnă al orașului, menit să unească comunitatea și să atragă vizitatori printr-o experiență culturală și artistică de amploare.

Programul complet al evenimentelor se află în documentul atașat.
Program FestiFall

Piesa de teatru: Happiness Hunters
2025-10-10 19:00 - 19:30 | Sala Transilvania, Piața Regele Ferdinand I, Oradea, Bihor, 410021, România
Spectacol realizat pe baza filmului Requiem pentru un vis, de Darren Aronofsky şi pe baza textului Nefericiții de Milán Füst.
Happiness Hunters este un spectacol intens de teatru fizic centrat pe corp, care evocă relațiile umane crude și sufocante din piesa „Nefericiții” de Milán Füst și lumea tulburată, vizual suprasaturată, din „Requiem pentru un vis” de Darren Aronofsky. Un lucru important este comun celor două capodopere: personajele sunt blocate într-un culoar imaginar, într-un tunel din care nu găsesc ieșirea. Echilibrându-se pe marginea disperării, încearcă să trăiască sau mai degrabă să supraviețuiască. Se vede clar ce ar trebui să schimbe fiecare personaj în viața sa pentru a putea scăpa și pentru a depãşi momentele cruciale.
Așa cum se întâmplă în viața de zi cu zi, vedem limpede problemele altora, știm exact ce le-ar putea fi de folos, pentru cã din afară lucrurile par mult mai clare. Şi totuşi, între timp se pune întrebarea: Noi, cum stăm cu căutarea fericirii noastre proprii? Gãsim scãparea când momentul crucial apare? Observăm mâna de ajutor, care n-i se întinde? Spectacolul caută răspunsuri la aceste întrebări pornind de la convingerea, că fericirea nu se gãseşte în lucruri mari, ci în gesturi mici, zâmbete şi priviri mai atente. Trebuie doar să le vedem și să le observăm, pentru că ele sunt acolo.

HANDBAL | Divizia A Masculin 2025/26, Etapa 5 | CSM Oradea vs SCM Politehnica Timișoara Div. A | Arena Antonio Alexe
2025-10-11 17:00 | Arena Antonio Alexe, Calea Cazaban, Nr. 3, Oradea, Bihor, România
CSM Oradea vs SCM Politehnica Timișoara Div. A
– Divizia A Handbal Masculin 2025/26, Etapa 5
– Sâmbătă (11.10.2025), ora 17:00
– Arena Antonio Alexe, Oradea
– Intrare liberă

BASCHET | Liga Națională Masculin 2025/26, Etapa 4 | CSM CSU Raiffeisen Oradea vs CS Vâlcea 1924 | Oradea Arena
2025-10-11 19:00 - 21:00 | Oradea Arena, 24 Traian Blajovici, Oradea, Bihor, România
CSM CSU Raiffeisen Oradea vs CS Vâlcea 1924
– Liga Națională de baschet masculin – ediția 2025/26, Etapa 4
– Oradea Arena
– Sâmbătă (11.10.2025), ora 19:00

POLO PE APĂ | Superliga Națională 2025/26, Etapa 3 | CSM Oradea vs Dinamo București | Bazinul Olimpic Ioan Alexandrescu
2025-10-11 19:00 - 21:00 | Bazinul Olimpic Ioan Alexandrescu, Bazinul Olimpic Ioan Alexandrescu, Al. Strandului, 5, Oradea, Bihor, România
CSM Oradea vs Dinamo București
– Superliga Națională de polo pe apă – ediția 2025/26, Etapa 3
– Bazinul Olimpic Ioan Alexandrescu, Oradea
– Intrare liberă

POLO PE APĂ | Superliga Națională 2025/26, Etapa 2 | CSM Oradea vs Sportul Studențesc | Bazinul Olimpic Ioan Alexandrescu
2025-10-12 10:30 - 12:00 | Bazinul Olimpic Ioan Alexandrescu, Bazinul Olimpic Ioan Alexandrescu, Al. Strandului, 5, Oradea, Bihor, România
CSM Oradea vs Sportul Studențesc
– Superliga Națională de polo pe apă – ediția 2025/26, Etapa 2
– Duminică (12.10), ora 10:30
– Bazinul Olimpic Ioan Alexandrescu, Oradea
– Intrare liberă

Piesa de teatru: Mânuţe şi picioruşe
2025-10-12 11:00 - 12:00 | Sala Arcadia, Vasile Alecsandri, Pasajul Vulturul Negru nr. 8, Oradea, Bihor, România
Spectacolul scurt, de 15—20 de minute, se bazează pe ideea Ritei Bartal Kiss, şi se adresează în special copiilor sub 3 ani. Cel mai important rol îl joacă elementul vizual, adică decorurile simple, dar colorate, luminile şi mişcările care pot fi interesante pentru fiecare bebeluş.
Scopul este acela de a le oferi copilaşilor o primă experienţă la teatru, dar si o activitate distractivă și educativă împreună cu părinţii.
Cei mici şi cei mari sunt aşteptaţi într-in spaţiu amenajat în acest scop, dotat cu perne, cuburi uriaşe, respectiv o masă de înfăşat.

PIesa de teatru: Degețica
2025-10-12 11:00 - 12:00 | Sala Arcadia, Vasile Alecsandri, Pasajul Vulturul Negru nr. 8, Oradea, Bihor, România
Conceput ca un spectacol pentru toate vârstele, Degețica sau Căluțul Năzdrăvan este o producție de tip Music-Hall. Spectacolul plin de vitalitate și prospețime aduce la rampa intr-o lumina noua, vie și modernă, unul dintre cele mai îndrăgite titluri clasice pentru copii

Piesa de teatru: Speranța nu urcă niciodată cu liftul
2025-10-12 19:00 - 21:00 | Sala Transilvania, Piața Regele Ferdinand I, Oradea, Bihor, 410021, România
„Speranța nu urcă niciodată cu liftul” aduce în discuție un conflict care în contextul lumii actuale s-a acutizat: acela dintre lumea veche vs. lumea nouă. O femeie singură, aflată la vârsta senectuții, este pusă în situația de a fi îngrijită de doi androizi, programați special pentru această misiune. Însă androizii, în primă fază, nu pot înțelege în totalitate nevoile femeii, deoarece gândirea lor este analitică și nu pot percepe emoțiile și nevoile spirituale ale subiectului lor. Totuși, într-un final, fiecare are de câștigat din această confruntare și pare să se găsească o urmă de reconciliere între cele două lumi.

Piesa de teatru: 125! Teatrul meu, orașul meu
2025-10-15 19:00 - 21:00, 2025-10-18 19:00 - 21:00 | Teatrul Regina Maria, Piaţa Ferdinand I nr. 6, Oradea, Bihor, România
Pe 15 octombrie 1900, și-a deschis porțile în Oradea frumoasa clădire a teatrului. Comunitatea și burghezia orădeană, într-un oraș cu viață intelectuală din ce în ce mai vibrantă, au așteptat zeci de ani pentru a avea propria clădire de teatru, până când, în cele din urmă, în 15 luni a fost construită această clădire minunată, care până azi rămâne podoaba orașului și mândria comunității maghiare, acum doar minoritare.
În spectacol participă elevi orădeni, cu care am lucrat împreună în anul școlar trecut, cercetând ce înseamnă pentru ei astăzi Oradea. De asemenea, participă și trupa Teatrului Szigligeti. Pe baza unor documente de epocă reconstruim împrejurările apariției teatrului, atracția specială a Oradiei, mediul luminat al începutului de secol, influența grupului „Holnaposok” asupra întregii vieți literare maghiare. Prind viață personalități istorice precum Endre Ady, Gyula Juhász, Ákos Dutka, Tamás Emőd, care parcă stau și astăzi la o masă de cafenea, pe marginea teatrului.
Spectacolul confruntă, „întâlnește” trecutul cu prezentul, caută răspunsuri la întrebarea ce putem face să readucem la viață trecutul, memoria și ce posibilități are astăzi comunitatea maghiară pentru a integra organic teatrul în viața lor de zi cu zi.
Muzicieni: DOMBI DÁVID, TÓTH GÁBOR
Elevi participanți: BARICZ MAYA, BELÉNYESI TAMARA, BERÉNYI DÁVID, BODONI-DOMBI ROZI, CZEGÉNYI PÉTER, EGERESI ENIKŐ, ERDEI DOROTTYA, FRANȚIU TAMÁS, GÁL HANNA, KÖRÖZSI ESZTER, MEGYASSZAI-BÍRÓ HANNA, MELEG NÓRA, MIKÓ VIVIEN, NAGY LÉDA, NAGY LILI, RÁCZ ÁDÁM, VAD ANDREA, VANCA-FODOR IMOLA, WAGNER JÚLIA

BASCHET | FIBA Europe Cup 2025/25, Etapa 1 | CSM CSU Raiffeisen Oradea vs Petrolina AEK Larnaca
2025-10-15 19:00 - 21:00 | Oradea Arena, 24 Traian Blajovici, Oradea, Bihor, România
CSM CSU Raiffeisen Oradea vs Petrolina AEK Larnaca
– FIBA Europe Cup, Grupa C, Etapa 1
– Oradea Arena
– Miercuri (15.10.2025), ora 19:00

Piesa de teatru: La vie en rose
2025-10-16 19:00 - 21:00 | Teatrul Regina Maria, Piaţa Ferdinand I nr. 6, Oradea, Bihor, România
„La vie en rose” este un spectacol gândit ca un dans amoros prin excelență. Cuplul este văzut ca un singur personaj format din două entități. Chiar dacă de fapt, uneori, nu este vorba decât de solitudini, cuplate la voia hazardului. Duse de același val. Legate între ele de dinamica câte unui firicel de melodie. De câteva note pe care le-ar auzi doar trecând din întâmplare pe lângă o fereastră deschisă, interferând astfel, cu secretul vreunei alte intimități.

Piesa de teatru: Podul
2025-10-17 19:00 - 21:00 | Teatrul Regina Maria, Piaţa Ferdinand I nr. 6, Oradea, Bihor, România
Presser Gábor – Sztevanovity Dusán – Horváth Péter
Podul

musical

Piesa de teatru: Scufița roșie
2025-10-19 11:00 - 12:30 | Sala Arcadia, Vasile Alecsandri, Pasajul Vulturul Negru nr. 8, Oradea, Bihor, România
Scufiţa Roşie? Iar? Da! Au răspuns acestei întrebări zeci de generaţii de peste trei sute de ani, ce au trecut de la apariţia formei scrise (1697) semnate de Charles Perrault. De ce n-aş răspunde şi eu, mai ales că, recunosc, nu e pentru prima dată… (A fost prima mea încercare de a dramatiza o poveste în vederea punerii în scenă în teatrul de păpuşi). E cea mai cunoscută poveste din cultura lumii, a avut parte de diferite repovestiri şi rescrieri de către anonimi sau mari condeie ca: Fraţii Grimm (1812), Alphonse Daudet (1862), Ludwig Tieck (1800) în diferite formule literare – basm, poem, roman, tragedie… Cum puteam ocoli această comoară? Fiecare generaţie trebuie să-l întâlnească pe «lupul cel mare şi rău» şi pe frumoasa şi naiva «Scufiţă Roşie». Pentru că în viaţa reală fiecare a întâlnit sau a fost o «Scufiţă frumoasă şi naivă» sau un „lup mare şi lacom”… Interpretările diferite (folclorice, psihanalitice, religioase, feministe) date poveştii Scufiţa Roşie de-a lungul secolelor în funcţie de mentalităţile epocii respective arată că tema Scufiţa Roşie şi Lupul nu va fi epuizată prea curând…

Piesa de teatru: Gâscă slabă, mare treabă
2025-10-20 10:00 - 11:00 | Sala Arcadia, Vasile Alecsandri, Pasajul Vulturul Negru nr. 8, Oradea, Bihor, România
